open-index/open-wikipedia-markdown huggingface dataset:
துருபதன்

**துருபதன்** பாஞ்சால தேசத்துப் பிரஷதனின் மகன். அக்கினி கோத்திர முனிவரின் மாணாக்கன்.
இவரும் துரோணாச்சாரியாரும் ஒரு சாலை மாணாக்கராயிருக்கும்போது, தனக்கு நாடு கிடைத்தால் பாதி நாட்டைத் துரோணாச்சாரியாருக்குத் தருவதாக வாக்களித்தார்.  பின்னர் நாடு கிட்டியவுடன், அங்குவந்த துரோணரைக் கண்டுகொள்ளவில்லை. சினமுற்ற துரோணர், "என் மாணாக்கனால் உன்னை சிறுமைப்படுத்துவேன்" என சூளுறைத்தார்.துரோணர் பீஷ்மரை அணுகி   கெளரவருக்கும் பாண்டவருக்கும் வில்வித்தை கற்றுத்தர அனுமதி பெற்று அருச்சுனனைச் சிறந்த வில்லாளியாக்கினார். அவனைக் கொண்டே துருபதனைக் கட்டி இழுத்துவரச் செய்தார்.மனம் நொந்த துருபதன், "துரோணரைக் கொல்ல ஒரு மகனும் திட்டத்துய்மன், அருச்சுனனுக்கு மணம் புரிந்து வைக்க ஒரு மகளையும் திரௌபதி வேண்டித் தவமியற்றி அவ்வாறே பெற்றான்.

சிகண்டி, சத்தியஜித், உத்தமௌஜஸ், யுதாமன்யு, குமாரன், சுரதன் மற்றும் துவசசேநன் ஆகியோரும் துருபதனின் மகன்களாவார்கள். அதுமட்டுமல்ல துருபதனுக்கு சுசித்திரன் என்றொரு சகோதரனும் உள்ளதாக மகாபாரதத்தில் கூறப்படுகிறது.

## வெளியிணைப்புகள்
* தமிழில் முழு மஹாபாரதம்

பகுப்பு:மகாபாரதக் கதை மாந்தர்கள்
நையாண்டிப் போலி

**நையாண்டிப் போலி** (*Parody*) என்பது, இன்னொரு ஆக்கத்தை நையாண்டி செய்யும் பாணியில் ஆக்கப்பட்ட ஆக்கம் ஒன்றைக் குறிக்கும். இந்த நையாண்டி, ஒரு வஞ்சப் புகழ்ச்சியாகவோ, அந்த ஆக்கம், அதில் இடம் பெறும் பாத்திரம், ஆக்கியோன் அல்லது தொடர்புடைய வேறு ஏதாவது ஒன்றின் மீதான விருப்பத்தைக் காட்டுகின்ற ஒரு வேடிக்கையாகவோ, இருக்கலாம்.

*நையாண்டிப் போலி, விமர்சனத்துடன் கூடிய ஒரு போலச் செய்தல்* என்று, இலக்கியக் கோட்பாட்டாளரான லிண்டா ஹச்செனன் (Linda Hutcheon) என்பவர் கூறுகிறார். சைமன் டென்ட்டித் என்னும் இன்னொரு திறனாய்வாளர், நையாண்டிப் போலிக்கு, *இன்னொரு பண்பாட்டு ஆக்கம் அல்லது செயல்முறை குறித்து, தருக்க வாதத்துடன் கூடிய போலச் செய்தலை முன் வைக்கும், ஒரு பண்பாட்டுச் செயல்முறை* என விளக்கம் அளித்துள்ளார்.

நையாண்டிப் போலிகள், இலக்கியம், இசை, திரைப்படம் ஆகியவை உள்ளிட்ட எல்லாக் கலை ஊடகங்களிலும் காணப்படுகின்றன. பண்பாட்டு இயக்கங்களும் நையாண்டிப் போலிக்கு உட்படுவதுண்டு.

## இவற்றையும் பார்க்கவும்
* பகடித் திரைப்படம்
* பகடி சமயம்
*அங்கதம்

## மேற்கோள்கள்

பகுப்பு:நகைச்சுவை
விமல் சொக்கநாதன்

**விமல் சொக்கநாதன்** (*Wimal Sockanathan*, 30 சூன் 1944 – 1 ஆகத்து 2023) ஒரு வானொலிக் கலைஞரும், ஒலிபரப்பாளரும் ஆவார். ஒரு கலைக்குடும்பத்தின் ஊடாக இளம் வயதிலேயே கலைத்துறைக்கு வந்தவர். *சிறுவர் மலர்* நாடகங்களில் ஆரம்பித்து, மேடை நாடகங்களில் நிறைய நடித்தவர். இலங்கை வானொலியில் நீண்ட காலம் அறிவிப்பாளராக பணியாற்றியவர். இங்கிலாந்துக்கு குடிபெயர்ந்த பின்னர் பிபிசி தமிழோசையில் அறிவிப்பாளராகப் பணியாற்றிய இவரது குரல் உலகத் தமிழ் வானொலிகளில் ஒலித்தது. இவர் சட்டம் படித்து லண்டனில் வழக்கறிஞர் நிறுவனம் நடத்திவந்தார். அறிவிப்பாளரும், லண்டனில் "இசைக்குயில்" போட்டி நிகழ்ச்சி அமைப்பாளருமான யோகா தில்லைநாதன் இவரது உடன்பிறந்த சகோதரி ஆவார்.

## வாழ்க்கைக் குறிப்பு
விமல் சொக்கநாதன் யாழ்ப்பாணம், கொக்குவிலில் தம்பு சொக்கநாதன், விமலாதேவி சொக்கநாதன் ஆகியோருக்குப் பிறந்தார். ஆரம்பக் கல்வியை கொழும்பு உவெசுலி கல்லூரியிலும், புனித பெனடிக்ட் கல்லூரியிலும் கற்று, பின்னர் கொழும்பு சட்டக் கல்லூரியில் சட்டம் பயின்று வழக்கறிஞரானார். சட்டக் கல்லூரி மாணவராக இருக்கும் போது 1963 ஆம் ஆண்டில் இலங்கை வானொலியில் பகுதிநேர அறிவிப்பாளராகச் சேர்ந்தார். 1970 இல் இவரது பதவி நிரந்தரமாக்கப்பட்டது. இலங்கை வானொலியில் இவர் படைத்த *இசையும் கதையும்*, *வாலிப வட்டம்* போன்ற நிகழ்ச்சிகள் புகழ் பெற்றவை. நகைச்சுவை கலந்து இவர் வழங்கிய *களம் பல காண்போம்* என்ற உலக அரசியல் ஆய்வு நிகழ்ச்சி பல அரசியல் தலைவர்களையே கவர்ந்தது. வானொலி ஒலிபரப்புக் கலை பற்றி "வானொலிக் கலை" என்ற நூலை எழுதியுள்ளார்.

1976 ஆம் ஆண்டில் இலண்டனுக்குப் புலம் பெயர்ந்து அங்கு சட்டத்தொழிலில் ஈடுபட்டார். அத்துடன், பிபிசி தமிழோசையில் அறிவிப்பாளராக இணைந்தார்.

## நடித்த மேடை நாடகம்
* வரணியூரானின் *பாசச்சுமை*

## நடித்த திரைப்படம்
* நான் உங்கள் தோழன்

## எழுதிய நூல்கள்
* *வானொலிக் கலை*, சென்னை: காந்தளகம், மே 2007
* *விமலின் பக்கங்கள்*, சென்னை
* *இலண்டனில் இருந்து விமல்*, 2023

## மறைவு
விமல் சொக்கநாதன் 2023 ஆகத்து 1 மாலையில் நடைப் பயிற்சிக்காக சென்றபோது விபத்தில் சிக்கி உயிரிழந்தார்.

## மேற்கோள்கள்

## வெளி இணைப்புகள்
*மூத்த ஒலிபரப்பாளர் விமல் சொக்கநாதன் அவர்களுடன் ஒரு சந்திப்பு!, 1 சூலை 2023

பகுப்பு:ஈழத்து வானொலிக் கலைஞர்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:இலங்கை வானொலி தமிழ் ஒலிபரப்பாளர்கள்
பகுப்பு:பிரித்தானிய இலங்கைத் தமிழ் வம்சாவளி மக்கள்
பகுப்பு:1944 பிறப்புகள்
பகுப்பு:2023 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:பிபிசி தமிழோசை வானொலி ஒலிபரப்பாளர்கள்
பார்சிலோனா நாற்காலி

**பார்சிலோனா நாற்காலி**, புகழ் பெற்ற கட்டிடக்கலைஞரான லுட்விக் மீஸ் வான் டெர் ரோ (Ludwig Mies van der Rohe) என்பவராலும் அவரது அப்போதைய பங்காளரான லில்லி ரீச் என்பவராலும் வடிவமைக்கப்பட்ட ஒரு நாற்காலி ஆகும்.

## வரலாறு

1929 ஆம் ஆண்டில், ஸ்பெயின் நாட்டின் பாசிலோனாவில் நடைபெற்ற, பார்சிலோனா உலகக் கலை விழாவுக்காக, ஜெர்மன் நாட்டுக்கான காட்சி மண்டபத்தைக் கட்டுவதற்கு மீஸ் வான் டெர் ரோவை ஜெர்மனி அரசு நியமித்தது. இதற்காக இவரது வடிவமைப்பில், கண்ணாடி, உருக்கு என்பவற்றைக்கொண்டு கட்டப்பட்ட மண்டபம், இன்றுகூடக் குறிப்பிடத்தக்க அளவுக்கு ஒரு நவீன கட்டிடமாகவே உள்ளது. இக் கட்டிட வடிவமைப்புக்கு உகந்த உள்ளக அலங்கார வடிவமைப்பின்போது, அதன் ஒரு பகுதியாக இந்த நாற்காலியும் வடிவமைக்கப்பட்டது. 

மேற் குறிப்பிட்ட விழாவும், அதன் பகுதியாகிய கண்காட்சியும், அனைத்துலக அளவில் முக்கியத்துவம் வாய்ந்தது. ஸ்பெயின் நாட்டு அரச குடும்பத்தினரும், ஐரோப்பா முழுவதிலுமிருந்து பல அரச அதிகாரிகளும் கலந்து கொள்வர். எனவே இந்த நாற்காலி, அழகிய தோற்றம் கொண்டதாகவும், விலை உயர்ந்ததாகவும் இருக்க வேண்டும் என மீஸ் கருதினார். 

இந்த நாற்காலிக்கான இவரது வடிவமைப்புக்கான அடிப்படைகளை, பண்டைக்கால எகிப்திய பாரோக்கள் பயன்படுத்திய மடிப்பு நாற்காலியின் வடிவமைப்பில் இருந்தும், ரோமரின் x- வடிவ நாற்காலியிலும் இருந்து பெற்றுக் கொள்ளப்பட்டதாகத் தெரிகிறது. இவ்வாறு பண்டைக்கால வடிமைப்புக்களைப் பின்பற்றியிருந்தாலும் இவருடைய வடிவமைப்பு நவீனமானதாக இருந்தது. இது கண்காட்சி மண்டபத்தில், ஒரு சிற்பம் போலவே இருந்ததாகக் கூறப்படுகின்றது. 1970 களை அண்டி ஒவ்வொரு இளம் கட்டிடக் கலைஞரும், சொந்தமாக வைத்திருக்க விரும்பும் அளவுக்கு வடிவமைப்பாளரிடையே மிகவும் புகழ் பெற்று விளங்கிய இந்நாற்காலி இன்றும் பலரால் விரும்பப்படும் ஒன்றாகவே இருந்து வருகிறது. 

## மேற்கோள்கள்

பகுப்பு:தளபாட வடிவமைப்புக்கள்
ரொஞ்ச்சாம்ப் சிற்றாலயம்

**ரொஞ்ச்சாம்ப் சிற்றாலயம்** (Ronchamp chapel) என வழங்கப்படும், பிரான்ஸின், ரொஞ்ச்சாம்ப் என்னும் இடத்திலுள்ள நொட்ரே டேம் டு ஹோட் (Notre Dame du Haut) என்னும் கிறிஸ்தவ சிற்றாலயம், அதன் கட்டிடக்கலைக்காகப் புகழ் பெற்ற நவீன கட்டிடம் ஆகும். இது 20 ஆம் நூற்றாண்டின் மிகவும் புகழ் பெற்ற கட்டிடக்கலைஞர்களில் ஒருவரான, பிரான்ஸ் நாட்டைச் சேர்ந்த லெ கொபூசியே என்பவரால் வடிவமைக்கப்பட்டு, 1954 ஆம் ஆண்டில் கட்டி முடிக்கப்பட்டது. இது 20 ஆம் நூற்றாண்டின் சமயம் சார்ந்த கட்டிடக்கலைக்கு வெற்றிகரமான ஒரு எடுத்துக்காட்டு ஆகும்.

பகுப்பு:பிரான்சியக் கிறித்தவக் கோவில்கள்‎
கோமாளிகள்

**கோமாளிகள்** 1976இல் வெளிவந்த ஓர் ஈழத்துத் திரைப்படம் ஆகும். இலங்கை வானொலியில் ஒலிபரப்பப்பட்ட புகழ் பெற்ற *கோமாளிகள் கும்மாளம்* என்ற வானொலித்தொடர் நாடகமே *கோமாளிகளாக* திரைப்படமாக்கப்பட்டது. எஸ். ராம்தாஸ் எழுதிய இந்த தொடர் நாடகத்தில் நடித்தவர்களில் சிலர் திரைப்படத்திலும் நடித்திருந்தனர். புதிய கதாபாத்திரங்களும் திரைப்படத்திற்கென உருவாக்கப்பட்டன.

எஸ். ராம்தாஸ், ரி. ராஜகோபால், எஸ். செல்வசேகரன், அப்துல் ஹமீட், கே. சந்திரசேகரன், சுப்புலட்சுமி காசிநாதன், ஆனந்தராணி பாலேந்திரா (இராசரத்தினம்), சில்லையூர் செல்வராஜன், கமலினி செல்வராஜன், கே. ஏ. ஜவாஹர் போன்ற பலர் நடித்திருந்தனர். முக்கிய கதாபாத்திரங்கள் ஏற்கனவே வானொலி மூலம் பிரபலமாக இருந்தது இத்திரைப்படத்தின் வெற்றிக்கு காரணமாக அமைந்தது. சிறந்த படத்தொகுப்பாளராக சிங்களப்படங்களில் பணியாற்றிய எஸ். ராமநாதன் இத்திரைப்படத்தின் இயக்குனராவார்.

யாழ்ப்பாணத்தில் பிரபல இசைக்குழுவான கண்ணன் இசைக்குழுவைச் சேர்ந்த எம். கண்ணன், கொழும்பில் பிரபலமான டிறம் வாத்தியக்கலைஞரான நேசம் தியாகராஜா இருவரும் இணந்து இசை அமைத்தார்கள். சில்லையூர் செல்வராஜன், சாது, பெளசுல் அமீர் ஆகியோர் இயற்றிய பாடல்களை, மொஹிதீன் பெக், வி. முத்தழகு, கலாவதி, சுஜாதா, ராம்தாஸ் ஆகியோர் பாடினார்கள்

### படம் பிறந்த கதை
இலங்கை வானொலியில் ஒலிபரப்பப்பட்ட கோமாளிகள் கும்மாளம் என்னும் தொடரை வாரந்தோறும் விரும்பிக்கேட்ட வானொலி நேயரான எம். முகம்மது என்னும் வணிகர், இதனைத் திரைப்படமாக எடுக்க முடிவுசெய்தார். எஸ். ராமதாசிடம் தன் எண்ணத்தைக் கூற அவரும் ஒத்துக்கொள்ள படம் எடுக்கத்தொடங்கினர்.

நாற்பத்தைந்து நாட்களில் எடுத்து முடிக்கப்பட்ட இத்திரைப்படம் 1976 நவம்பர் 22ஆம் தேதி வெளியிடப்பட்டது. இலங்கையில் கொழும்பு பிளாசா திரையரங்கு (55 நாட்கள்), கொழும்பு செல்லமகால் திரையரங்கு (76 நாட்கள்), யாழ்ப்பாணம் (76 நாட்கள்), திருகோணமலை (76 நாட்கள்), மட்டக்களப்பு (76 நாட்கள்) ஆகிய இடங்களில் திரையிடப்பட்ட இப்படம் வெற்றிப்படமாக அமைந்தது.

## கதை

## குறிப்பு
*சிங்களத் திரைப்படங்களில் பின்னணி பாடிய மொஹிதீன் பேக் முதன்முதலாக தமிழ்த் திரைப்படத்தில் பாடியது இத்திரைப்படத்தில் தான்.
*1995 இல் வெளியான மணிரத்தினத்தின் பம்பாய் திரைப்படத்தில், பிறப்பால் இசுலாமியரான நடிகர் நாசர் ஒரு இந்துவாகவும், இந்துவான நடிகர் சிட்டி இசுலாமியராகவும் நடித்தது சிறப்பாக பேசப்பட்டது. ஆனால் ஏற்கனவே 1976 இல் வெளியான *கோமாளிகள்* திரைப்படத்தில் இசுலாமியரான பி. எச். அப்துல் ஹமீத் இந்துவாகவும், பிறப்பால் இந்துவான எஸ். ராம்தாஸ் இசுலாமியராக அதாவது "மரிக்காராக"வும் நடித்திருந்தார்கள்.

பகுப்பு:இலங்கைத் தமிழ்த் திரைப்படங்கள்
பகுப்பு:1976 தமிழ்த் திரைப்படங்கள்
எஸ். கே. மகேஸ்வரன்

**எஸ். கே. மகேஸ்வரன்**, பேராசிரியர், வைத்திய நிபுணர் ஈழ மண்ணுக்குப் பெருமை சேர்த்த மாமனிதர்களுள் ஒருவர்.

## வாழ்க்கைச் சுருக்கம்
யாழ்ப்பாணம் கட்டுவனைப் பிறப்பிடமாகக் கொண்ட மகேஸ்வரன் தனது இளைமைக் காலத்தை மலேசியாவிலும், தனது இறுதிக் காலங்களை அவுஸ்திரேலியா, மெல்பேர்ணிலும் கழித்தார்.

## கல்வி
மலேசியாவில் வாழும் காலத்தில் கல்வியோடு, இசையையும் கற்கும் வாய்ப்புப் பெற்றார். பின் தனது பதினேழாவது வயதில் இலங்கை திரும்பி யாழ்ப்பாணம் ஸ்கந்தவரோதயாக் கல்லூரியில் கல்வி கற்று, கொழும்பு பல்கலைக்கழக மருத்துவத்துறையில் இணைந்தார். மருத்துவப் பட்டதாரியாய் வெளிவந்த இவர் பின்னர், இலண்டன் சென்று மருத்துவத்துறையில் பின்பட்டம் பெற்றார்.

## மருத்துவக்கல்விப்பணி
ஐந்து ஆண்டுகள் யாழ். வைத்தியசாலையில் பணியாற்றிய இவர் பின்னர் எட்டாண்டுகள் நைஜீரியாவில் தொழில் புரிந்தார். அதன் பின்னர் மலேசியப் பல்கலைக்கழகம், சிட்னிப் பல்கலைக்கழகம் ஆகியவற்றில் மருத்துவத்துறைப் பேராசிரியராய்ப் பணியாற்றி ஈழமண்ணுக்குப் பெருமை சேர்த்தார். 1994 முதல் 2000 ஆண்டு வரை கொழும்பு ஜெயவர்தனபுர பல்கலைக்கழக மருத்துவப் பேராசிரியராய்ப் பணியாற்றிய இவர் அக்காலத்தில் மட்டக்களப்பு பல்கலைக்கழகத்தில் மருத்துவத்துறையினை ஆரம்பிக்க ஆலோசகராகவிருந்து முழுமையாகப் பாடுபட்டார். அதே காலத்தில் யாழ் பல்கலைக்கழகத்திலும் வருகை விரிவுரையாளராகவும் பணியாற்றினார். பின்னர் 2000 ஆம் ஆண்டு முதல் அவுஸ்திரேலிய மொனாஷ் பல்கலைக்கழக மருத்துவத்துறைப் பேராசிரியராகத் தனது வாழ்வின் நிறைவு வரை பணியாற்றினார்.

## இசைத்துறை

டாக்டர் மகேஸ்வரன் மருத்துவத்துறையில் பணியாற்றியதோடு அமையாமல் கலைத்துறையில் பெரும் ஈடுபாடு கொண்டவராகவும் விளங்கினார். இளமை முதல் இசைத்துறையில் இவரும் இவரது சகோதரருமான ஈழத்தின் பிரபல பாடகரான எஸ். கே. பரராஜசிங்கமும் ஈடுபாட்டோடு இயங்கி வந்தனர். இவ்விருவரும் சேர்ந்து பல மேடைக்கச்சேரிகளையும் நிகழ்த்தியுள்ளனர். ஆழமான சங்கீத அறிவு கொண்ட டாக்டர் மகேஸ்வரன் அவர்கள் இலங்கை வானொலியில் பலகாலம் இசை நிகழ்ச்சிகளை வழங்கியும் வந்துள்ளார். இலங்கை கலாசார அமைச்சின் கலாசார நிலையத் தலைவராகவும், இலங்கை வானொலி இசைத்தேர்வுக்குழு உறுப்பினராகவும், அகில இலங்கைக் கம்பன் கழக இசை ஆலோசகர்களில் ஒருவராகவும் இருந்து இசைத்துறைக்குப் பெரும் பணியாற்றிய பண்பாளர் இவர்.

இவர் தன் நிறைவுக் காலத்தில் அவுஸ்திரேலியாவில் அவர் வாழ்ந்து வந்தாலும் ஒவ்வோர் ஆண்டும் இலங்கைக்கு விஜயம் செய்து தான் சார்ந்த துறைகளை இம்மண்ணில் வளர்த்தெடுக்க பெரிதும் முயன்று வந்தார் என்பது குறிப்பிடத்தக்கது. தன் தம்பியாரான பாடகர் எஸ்.கே. பரராஜசிங்கத்தின் மறைவால் பெரிதும் வருத்தமுற்ற டாக்டர் மகேஸ்வரன் தன் தம்பியாரது இசை முயற்சிகளைக் குறுந்தட்டுகளாக வெளியிட்டார். அத்தோடு தம் சகோதரரின் ஞாபகார்த்தமாக கம்பன் கழக இசை வேள்வியின் ஒருநாள் நிகழ்ச்சியை `அமரர் எஸ்.கே. பரராஜசிங்கம் அரங்கு' எனும் பெயரிட்டு நடத்தி வந்தார்.

பின்னாளில், தான் நோய் வாய்ப்பட்டதும் தான் பிறந்த மண்ணுக்குப் பணி செய்ய வேண்டும் எனும் பெரு விருப்பில் `டாக்டர் மகேஸ்வரன் குடும்ப அறக் கட்டளை' எனும் பெயரில் ஓர் அமைப்பை நிறுவி பெருந்தொகைப் பணத்தை அதற்காக்கியதோடு கொழும்பிலிருந்த தனது வீடு முதலியவற்றையும் விற்று அவ்வமைப்புக்காக்கி அவ்வமைப்புக்குத் தனது பிள்ளைகளைப் பொறுப்பாளர்களாக நியமித்து இலங்கையில் பல அநாதை மடங்களுக்கும், கலையமைப்புகளுக்கும் ஆதரவு நல்க ஆவன செய்துள்ளார்.

பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் அறிவியலாளர்கள்
இலங்கை நில அளவைத் திணைக்களம்

thumbnail|இலங்கை நில அளவைத் திணைக்கள சின்னம்
**இலங்கை நில அளவைத் திணைக்களம்** இலங்கையில் முதலாவதாக பிரித்தானியர் ஆரம்பித்த திணைக்களம் ஆகும். இது 2 ஆகஸ்ட் 1800 இல் ஆரம்பிக்கப்பட்டது. தியத்தலாவையில் நிலவளவைப் பயிற்சிக் கல்லூரியும் இத்திணைக்களத்தின் ஆதரவுடன் இயங்கிவருகின்றது.

## இவற்றையும் பார்க்க
இலங்கை ஆள்கூறு 

## வெளியிணைப்பு
*இலங்கை நில அளவைத் திணைக்களம் 

பகுப்பு:இலங்கை அமைப்புகள்
பகுப்பு:இலங்கை அரசாங்கத் திணைக்களங்கள்
சிக்வின்

**சிக்வின் (Cygwin)** யுனிக்ஸ் பணிச்சூழலை விண்டோஸ் பணிச்சூழலில் ஒப்புமையாக ஏற்படுத்த ஆக்கப்பட்ட ஒரு கட்டற்ற மென்பொருளே ஆகும்.  சிக்வின் துணைகொண்டு யுனிக்ஸ் அல்லது லினிக்ஸ் மென்பொருட்களை விண்டோஸ் பணிச்சூழலில் இயக்கலாம்.

## உசாத்துணை

## வெளி இணைப்புகள்
* 

பகுப்பு:கட்டற்ற மென்பொருட்கள்
பகுப்பு:மென்பொருள் தொடர்பான குறுங்கட்டுரைகள்
கரடியனாறு சிவன் கோயில்

**கரடியானாறு சிவன் கோயில்** இலங்கையின் மட்டக்களப்பு கித்துள்வெவ குடியேற்றத்திட்டப் பகுதியில் அமைந்துள்ளது. இங்கு வெள்ளிக்கிழமை தோறும் பூசைகள் நடைபெறுகின்றது. புரட்டாதிப் பூரணையையொட்டி ஆண்டுதோறும் திருவிழா சிறப்பாக நடைபெறுவதுடன் நாயன்மார்கள் குருபூசை நாட்களும் சிறப்பாகக் கொண்டாப் படுகின்றது.

## உசாத்துணை
# *ஈழத்துச் சிவாலயங்கள்*, வித்துவான் வசந்தா வைத்திய நாதன்

பகுப்பு:மட்டக்களப்பு மாவட்டத்தில் உள்ள இந்துக் கோவில்கள்
பகுப்பு:இலங்கையில் உள்ள சிவன் கோயில்கள்
காலி ஸ்ரீ மீனாஷி சுந்தரேசர்

**[[காலி]] சிவன் கோயில்** என்றழைக்கப்படும் இவ்வாலயம் 1850 இருந்து சிறுவேல் ஒன்றை வழிபடு தெய்வமாகக் கொண்டு **யாழ்ப்பாணத்தவர் கதிர்வேலாயுத சுவாமி கோயில்** என்று அழைக்கப்பட்டு வந்தது. பிறகு சுமார் 1873 இல் சிற்சில திருப்பணிகள் இடம்பெற்று **ஸ்ரீ மீனாட்சி சுந்தரேஸ்வர்** ஆலயமாக உருப்பெற்றது. 1886 மேலும் பல திருப்பணிகள் நிறைவேறி மகா கும்பாபிஷேகமும் நடைபெற்றது. இந்த ஆண்டில்தான் தற்போதுள்ள இலிங்க மூர்த்ததை அவிமுக்த ஷேத்திரமாகிய காசியினுன்றும் கொண்டுவந்து ஸ்தாபித்தாகக் கூறுகின்றார்கள். தென்னிலங்கையில் தனிப்பெருந் தன்மையுடன் திகழும் ஒரே சிவாலயம் இதுதான்.

1930 முதல் ஆலயத்தை பரிபாலிக்க தர்மார்த்தா சபை நிறுவப்பட்டு ஆலயபரிபாலானம் நடைபெற்றது. 1948  இலிருந்து 1965 க்குள் ஆலய விமானங்கள் பழுதுபார்க்கபபட்டு மேலும் திருப்பணிகள் நிறைவேறி 1955ஆம் ஆண்டு அஷ்டபந்தன மகாகும்பாபிஷேகம் நடைபெற்றது.

## உசாத்துணை
# *ஈழத்துச் சிவாலயங்கள்*, வித்துவான் வசந்தா வைத்திய நாதன்

பகுப்பு:இலங்கையில் உள்ள இந்துக் கோவில்கள்
பகுப்பு:இலங்கையில் உள்ள சிவன் கோயில்கள்
எபன் மாக்லன்

**எபன் மாக்லன்** (Eben Moglen) ஒரு வழக்குரைஞர். கட்டற்ற மென்பொருள் இயக்கத்தின் சட்ட ஆலோசகர். கட்டற்ற மென்பொருளுக்கான சட்ட மையத்தின்  தலைமைப் பொறுப்பாளர். கொலம்பியா சட்டக் கல்லூரியின் பேராசிரியர்.

பகுப்பு:கட்டற்ற மென்பொருட்கள்
பகுப்பு:கட்டற்ற பண்பாட்டு இயக்க செயற்பாட்டாளர்கள்
பகுப்பு:காப்புரிமைக் கொள்கையாளர்
பகுப்பு:1959 பிறப்புகள்
பகுப்பு:வாழும் மக்கள்
மார்க்கண்டேயர்

**மார்க்கண்டேயர்** (சமஸ்கிருதம்: मार्कण्‍डेय, ஆங்கிலம்: Mārkaṇḍeya) என்பவர் இந்து இலக்கியத்தில் கூறப்படும் ஒரு முனிவர் ஆவார். இவர் மிருகண்ட முனிவருக்கும் அவரது மனைவி மானஸ்வினிக்கும் மகனாகப் பிறந்தவர். இந்து மதத்தின் பதினெட்டு மகாபுராணங்களில் ஒன்றான மார்க்கண்டேய புராணம் இவரைப் பற்றிக் கூறப்பட்டது ஆகும். இது மார்க்கண்டேயருக்கும் ஜைமினி என்ற முனிவருக்கும் இடையேயான உரையாடலைக் கொண்டது. பாகவத புராணத்தில் பல அத்தியாயங்களில் மார்க்கண்டேயரது உரையாடல்களும் பிரார்த்தனைகளும் காணப்படுகின்றன. மகாபாரதத்திலும் இவர் குறிப்பிடப்பட்டுள்ளார். மார்க்கண்டேயர் அனைத்து முக்கிய இந்து மரபுகளிலும் போற்றப்படுகிறார்.

## தொன்மவியல்
**மிருகண்டு முனிவர்** மருத்துவவதியைத் திருமணம் செய்தார். நீண்டகாலமாக அவர்களுக்குக் குழந்தைப் பாக்கியம் இல்லாமல் இருந்தது. சிவபெருமானை மனமுருகித் தொழ அழகான ஆண்குழந்தை பிறந்தது. குழந்தைக்கு **மார்க்கண்டேயர்** எனப் பெயர் சூட்டி மகிழ்ந்தனர் மிருகண்டு முனிவரும் மருத்துவவதியும் ஜோதிடம் பார்க்கப்பட்டபோது மார்க்கண்டேயன் நீண்டகாலம் உயிர்வாழமாட்டான் பதினாறு வயதில் அவன் இறந்துவிடுவான் என்று கூறப்பட்டது. மற்ற ஞானிகளும் அவ்வாறுதான் நடக்கும் என்றனர். பெற்றோர் அழுதனர், புலம்பினர், விதியை வெல்லமுடியாது என்று மனம் சாந்தியடைந்தாலும் பதினாறு வயதில் மார்க்கண்டேயர் இறந்துவிடுவார் என நினைத்து வேதனைப்பட்டனர். மார்க்கண்டேயர் வளந்தார். அவர் நாட்டமெல்லாம் சிவபூஜையில் தான் இருந்தது. சிவபெருமானிடம் மார்க்கண்டேயன் பூரணமாகச் சரணாகதி அடைந்தான்.

பதினாறு வயது வந்தடைந்து மார்க்கண்டேயர் சிவபூசையில் தன்னை மறந்து உட்கார்ந்து விடுகின்றார். அவரது உயிரை எடுக்க எமதூதர்கள் வருகின்றனர். ஆனால் மார்கண்டேயனிடம் நெருங்கமுடியவில்லை. இறுதியில் எமதர்மனே எருமைக்கடா மீது வருகின்றார். உயிர்வாங்க பாசக் கயிற்றினை வீசுகின்றான். என்ன ஆச்சரியம் உக்கிரமூர்தியாகச் சிவபெருமான் தோன்றிக் காலனை எட்டி உதைக்கின்றார். எமதர்மன் மூர்ச்சையாகி கீழே சாய்கின்றார். பூமாதேவியின் வேண்டுகோளுக்கிணங்க எமதர்மனைச் சிவபெருமான் மன்னித்து மூர்ச்சை தெளிய வைக்கின்றார். என்றும் பதினாறு வயதுடன் சீரஞ்சீவியாக மார்க்கண்டேயன் வாழ அம்பலத்தரசர் அருள்பாலிக்கின்றார்.

## பரவலர் பண்பாட்டில்
மார்கண்டேயரின் தொன்மத்தை அடிப்படையாகக் கொண்டு க. நா. சுப்ரமண்யம் *ரயிலில் சிரஞ்சீவி* என்ற சிறுகதையை எழுதியுள்ளார். சாகா வரம்பெற்ற மார்கண்டேயர் இப்போது வாழ்ந்தால் எப்படி இருக்கும் என்ற கற்பனையில் அச்சிறுகதையை உருவாக்கியுள்ளார். கதையில் கதை சொல்லிப் பட்டினியால் நொடிந்துபோன மார்கண்டேயனைத் தொடருந்தில் சந்திக்கிறார். *அந்தச் சிவபெருமானே உத்தரவிட்டாலொழிய எமன் என்னை அணுக மாட்டான் என்று தோன்றுகிறது. பழைய வரத்தை ரத்து செய்து என்னை அழைத்துப் போக எமனுக்கு உத்தரவிட வேண்டும் என்று சிவபெருமானை நோக்கித் தவம் புரியச் செல்லுகிறேன்* என்று கூறி அவரிடம் காலணா பிட்சைக் கேட்கிறான். பிச்சைக்காக இந்தக் கதையைச் சொல்வதாகக் கதை சொல்லி நினைக்கிறார். ஆனால் திருக்கடையூர் வந்ததும் மார்கண்டேயன்  இறங்கிச் செல்லுகிறான். சிவனிடம் மார்கண்டேயர் வாங்கிய வரம் ஒரு கட்டத்தில் அவருக்குச் சாபமாக மாறிவிட்டது என்ற கோணத்தில் க. நா.சு இதைப் பார்க்கிறார். இந்த நிகழ்ச்சி திருக்கடவூரில் நிகழ்ந்ததாகப் பெரியபுராணம் குறிப்பிடுகிறது. 

## மேலும் காண்க
* மார்க்கண்டேய புராணம்

## மேற்கோள்கள்

பகுப்பு:இந்து தொன்மவியல் மாந்தர்
பகுப்பு:முனிவர்கள்
பிலிப் ஜான்சன்

[thumb|இப்பொழுது சோனி கட்டிடம் எனப்படும், [AT&T கட்டிடம், பிலிப் ஜான்சனால் வடிவமைக்கப்பட்டது.]] 
**பிலிப் கோர்ட்டலியோ ஜான்சன்** (*Philip Cortelyou Johnson*) என்னும் முழுப் பெயர் கொண்ட **பிலிப் ஜான்சன்** (ஜூலை 8, 1906– ஜனவரி 25, 2005) அமெரிக்காவின் செல்வாக்கு மிக்க கட்டிடக்கலைஞர்களில் ஒருவராவார். தடித்த சட்டம் போட்ட மூக்குக் கண்ணாடி அணிந்த இவர், பல பத்தாண்டுகளாக அமெரிக்கக் கட்டிடக்கலைத் துறையில் மிகக் கூடுதலாக அறியப்பட்ட ஒருவராக விளங்கினார்.

1930 ஆம் ஆண்டில், நவீன கலை அருங்காட்சியகத்தில், கட்டிடக்கலைக்கும், வடிவமைப்புக்குமான பிரிவைத் தொடங்கினார். பின்னர் 1978 இல் இதன் நம்பிக்கைப் பொறுப்பாளராக (*trustee*), இவருக்கு அமெரிக்கக் கட்டிடக்கலைஞர் சங்கத்தின் தங்கப் பதக்கம் வழங்கப்பட்டது. 1979 இல் இவருக்கு முதலாவது கட்டிடக்கலைக்கான பிரிட்ஸ்கர் பரிசும் வழங்கப்பட்டது.

## இளமைக் காலம்

ஜான்சன் ஓஹியோவிலுள்ள கிளீவ்லாந்தில் பிறந்தார். இவர் நியூ யார்க், டர்ரிடவுனில் உள்ள ஹாக்லி பாடசாலையில் கல்வி கற்றார். பின்னர் ஹார்வார்ட் பல்கலைக்கழகத்தில், வரலாறும், தத்துவமும் பயின்றார். ஜான்சன் பல முறை ஐரோப்பிய நாடுகளுக்கு மேற்கொண்ட நீண்ட பயணங்களினால் அடிக்கடி அவரது படிப்பு தடைப்பட்டது. எனினும் இப்பயணங்கள் இவரது கல்வியில் முக்கிய திருப்பு முனையாக அமைந்தன. இவர் பார்த்தினன் போன்ற பல வரலாற்றுச் சின்னங்களுக்குச் சென்று பார்த்ததன் மூலம், கட்டிடக்கலை மீது அவரது ஆர்வம் வளர்ந்தது.

1928 ஆம் ஆண்டில் இவர், அக்காலத்தில், பார்சிலோனா கண்காட்சிக்கான ஜெர்மனியில் காட்சி மண்டபத்துக்கு வடிவமைப்புச் செய்து கொண்டிருந்த பௌஹவுசைச் சேர்ந்த கட்டிடக்கலைஞரான லுட்விக் மீஸ் வான் டெர் ரோவைச் சந்தித்தார். இந்தச் சந்திப்பு ஜான்சனுக்கு மிக முக்கியமாக அமைந்ததுடன், இவ்விருவருக்கிடையான, ஒத்துழைப்பு, போட்டி என்பவை கொண்ட ஒரு வாழ்நாள் முழுதும் தொடர்ந்த ஒரு தொடர்பின் அடிப்படையாகவும் அமைந்தது. மாணவன், தனது ஆசானை அடையாளம் கண்டுகொள்ள உதவிய சந்திப்பு அது.

## மேற்கோள்கள்
பகுப்பு:அமெரிக்கக் கட்டிடக்கலைஞர்கள்
பகுப்பு:1906 பிறப்புகள்
பகுப்பு:2005 இறப்புகள்
காத்திருப்பேன் உனக்காக

**காத்திருப்பேன் உனக்காக** (*Kaathirupaen Unakaaha*) 1977-இல் இலங்கையில் வெளியான தமிழ்த் திரைப்படம் ஆகும். எஸ். வி. சந்திரனின் இயக்கத்தில் வெளிவந்த இத்திரைப்படத்தில், சிவராம், கீதாஞ்சலி, தர்மலிங்கம், சிறீதேவி மற்றும் பலர் நடித்திருந்தனர்.

மலையகத்தில், வத்தேகம எனும் இடத்தைச்சேர்ந்த மூன்று சகோதரர்கள் -எம். ஜெயராமச்சந்திரன், எம். தீனதயாளன், எம். செல்வராஜா என்பவர்கள் இத்திரைப்படத்தைத் தயாரித்தனர். எம். செல்வராஜாவின் கதைக்கு, திரைக்கதை, வசனம், பாடல்களை அவர்களது ஆசானான நவாலியூர் நா. செல்லத்துரை எழுதினார்.

கண்டியில் வெளிவந்த "செய்தி" பத்திரிகையின் ஆசிரியரான நாகலிங்கத்தின் மகனான எம். என். சிவராம் (தற்போது  தமிழ்நாட்டில் சென்னையில் வசிக்கிறார்) இந்தத் திரைப்படத்தின் கதாநாயகனாக நடித்தார். அவரோடு கீதாஞ்சலி, ஸ்ரீதேவி, விஸ்வநாதராஜா, நவாலியூர் நா. செல்லத்துரை, செல்வராஜ், சிங்கள நடிகை ருக்மணி தேவி போன்ற பலர் நடித்திருந்தனர். பல சிங்களத் திரைப்படங்களில் படத்தொகுப்பாளராக இருந்த அனுபவத்துடன் எஸ். வி. சந்திரன் இத்திரைப்படத்தின் இயக்குனராகவும், படத்தொகுப்பாளராகவும்  செயற்பட்டார். எஸ். தேவேந்திரா படப்பிடிப்பாளராகவும், ஆர். முத்துசாமி இசை அமைப்பாளராகவும் இணைந்து கொண்டார்கள். ஜோசப் ராஜேந்திரன், சுஜாதா அத்தநாயக்க ஆகியோர் பாடல்களைப் பாடினார்கள்.

## கதை

இது ஒரு முக்கோணக் காதல் கதை. ராஜி ராஜாவைக் காதலிக்கிறார், ராஜா சாந்தாவைக் காதலிக்கிறார். ராஜியின் அண்ணன் கண்ணனும், ராஜாவின் சகோதரி வனிதாவும் ஒருவரையொருவர் காதலிப்பதால் கதை மேலும் மாறுகிறது. ராஜா சாந்தாவைக் காதலித்துத் திருமணம் செய்து கொள்ளப் போகிறார் என்பதை அறிந்த ராஜியின் சகோதரர் கண்ணன், ராஜாவை ராஜியை திருமணம் செய்து கொள்ள வற்புறுத்தும் நோக்கோடு வனிதாவை பலாத்காரம் செய்கிறார். மீதிக்கதை ராஜா எடுக்கும் தேர்வை அவிழ்க்கிறது.

## வரவேற்பு
* 1977 சூன் 24 அன்று வெளியான இத்திரைப்படம் யாழ்ப்பாணம் வின்சர் திரையரங்கில் 42 நாட்கள் ஓடி சாதனை படைத்தது. இறுதிக்காட்சியில் சிவராமின் நடிப்பு உச்சமாகக் கருதப்பட்டது.
* இத்திரைப்படத்தில் தாய் வேடத்தில் நடித்த பிரபல சிங்கள நடிகை ருக்மணி தேவிக்கு, பிரபல வானொலி அறிவிப்பாளர் ராஜேஸ்வரி சண்முகம் பின்னணிக்குரல் கொடுத்தது மிகச் சிறப்பாக இருந்தது.

## மேற்கோள்கள்

பகுப்பு:1977 தமிழ்த் திரைப்படங்கள்‎
பகுப்பு:இலங்கைத் தமிழ்த் திரைப்படங்கள்
மணித்துளி

**மணித்துளி** அல்லது **நிமிடம்** (*minute *) என்பது ஒரு நேரத்தின் கால இடைவெளி அளவு. மணித்துளி என்பது ஒரு மணி நேரத்தில் 60ல் ஒரு பங்கு. மணித்துளி = 1/60 மணி.

மணித்துளி என்பது SI அல்லது அனைத்துலக முறை அலகுகளில் ஒன்றல்ல என்றாலும் SI இசைவு தரும் ஓர் அலகு.

நில உருண்டை ஒரு மணித்துளியில் 15 பாகைத்துளிகள் சுழல்கின்றது. (பாகைத்துளி என்பது ஒரு பாகையின் அறுபதில் ஒரு பங்கு. ஒரு வட்டத்தில் 360 பாகைகள் உள்ளன).

நேரத்தின் கூறுகளும், கோணங்களின் கூறுகளும் 60 இன் அடிப்படையில் இருப்பதற்குக் காரணம் பாபிலோனியர்களை பின்பற்றி இம்முறைகள் இன்றும் இருப்பதால்தான்.

பகுப்பு:கால அளவுகள்
உலக அறிவுசார் சொத்து நிறுவனம்

**உலக அறிவுசார் சொத்து நிறுவனம்** ஐக்கிய நாடுகள் அவையில் உள்ள 16 சிறப்புக்கிளை நிலையில் உள்ள நிறுவனங்களுள் ஒரு நிறுவனம் ஆகும். இந்நிறுவனம் 1967 இல் உருவாக்கப்பட்டது. இதன் உறுப்பினராக 184 நாடுகள் உள்ளன. இதில் ஆக்கப்பூர்வமான சிந்தனைகளை ஊக்குவித்து படைப்புகளுக்கு ஏற்பு நல்குவதன் மூலமாக பொதுமக்களின் விருப்பங்களை நிறைவு செய்து பொருளடிப்படையான முன்னேற்றத்திற்கு வழி வகுப்பதற்காக இவ்வமைப்பானது ஏற்படுத்தப் பட்டது. உலகெங்கும் பரந்து கிடக்கும் அறிவுசார் சொத்துக்களை அனைவராலும் அணுகக் கூடிய முறையில் சமச்சீரான முறையில் உருவாக்கிட இவ்வமைப்பானது முனைப்புடன் செயல்பட்டுவருகிறது.

## இதனையும் பார்க்க
* உலக அறிவுசார் சொத்து நிறுவனத்தின் இணைய தளம் 
* உலக அறிவள நிறுவனத்தை நோக்கி... 

பகுப்பு:கல்வி
பகுப்பு:அமைப்புகள்
பகுப்பு:அறிவுசார் சொத்துரிமை
சபாபதி (திரைப்படம்)

**சபாபதி** 1941 ஆம் ஆண்டு வெளிவந்த தமிழ்த் திரைப்படமாகும். ஏ. டி. கிருஷ்ணசாமி மற்றும் ஏ. வி. மெய்யப்பன் இயக்கத்தில் வெளிவந்த இத்திரைப்படத்தில் காளி என். ரத்னம், டி. ஆர். ராமச்சந்திரன் மற்றும் பலரும் நடித்திருந்தனர்.

## துணுக்குகள்
left|200px|thumb|சபாபதியில் இருந்து ஒரு காட்சி
* பம்மல் சம்பந்த முதலியாரின் மேடை நாடகத்தின் திரைப்பட வெளியீடாகும் இத்திரைப்படம்.

## வெளி இணைப்புகள்
* சபாபதி 

பகுப்பு:1941 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
குமாஸ்தாவின் பெண்

**குமாஸ்தாவின் பெண்** (*Gumasthavin Penn*) என்பது 1941 ஆம் ஆண்டு  பி. என். ராவ்  இயக்கத்தில் வெளிவந்த இந்திய தமிழ் காதில் திரைப்படமாகும். இத்திரைப்படத்தில் தி. க. சண்முகம், தி. க. பகவதி மற்றும் பலரும் நடித்திருந்தனர்.

இதே பெயரில் நாடகமாக முதலில்  டி. கே. முத்துசாமி அவர்களின் எழுத்தில் வெளிவந்தது. இப்படத்தில் கதை நிருபமா தேவியின் பெங்காலி புதினமான *அன்ன பூர்ணிகா மந்திர்* என்னும் பெயரில் வெளிவந்த புதினத்தை அடிப்படையாகக் கொண்ட குமாஸ்தவின் மகள் நாடகத்தின் தழுவல் ஆகும். இந்த படம் 1941 மே 10 அன்று வெளியாகி வெற்றி பெற்றது.

## கதை
மணி என்ற பணக்காரரிடம் இராமசாமி என்பவர் வேலை பார்க்கிறார். இராமசாமிக்கு சீதா, சரசா என்ற இரு மகள்கள் உண்டு.  சகோதரிகள். பொருளாதார நிலையால் இராமசாமியால் தன் மகள்களுக்கு திருமணம் செய்து வைக்க முடியாத நிலையில் உள்ளார். அதே கிராமத்தில் உள்ள மற்றொரு செல்வந்தரான இராமுவுக்கு சீதாவை திருமணம் செய்விக்க இராமுவின் தாய் ஆசைபடுகிறார். தனது சீர்திருத்தக் கொள்கைகளுக்கு திருமணம் இடையூறாக இருக்கும் என்பதால் அதை இராமு மறுக்கிறார். எனவே மனமுடைந்த ராமசாமி சீதாவை மிகவும் வயதான ஒருவருக்கு திருமணம் செய்து வைக்கிறார். சீதா விரைவில் விதவையாகிறார். இதற்கிடையில் மணி ஒரு நாள் சீதாவை பாலியல் பலாத்காரம் செய்ய முயற்சிக்கிறார். ஆனால் ராமு அவளைக் காப்பாற்றுகிறார். தன் நிலையை நினைத்து மனமுடைய்த சீதா தற்கொலை செய்து கொள்கிறாள். சீதாவின் மரணத்திற்கு தானே காரணம் என்று எண்ணுகிறார் ராமு. பின்னர் சரசாவைத் திருமணம் செய்ய முடிவு எடுக்கிறார். அங்கு வரதட்சணை தலை தூக்குகிறது பிறகு என்ன நடக்கிறது என்பதே கதை.

## நடிப்பு
*[[தி இந்து]]*விலிருந்து எடுக்கபட்ட விவரங்களின் படி:

## தயாரிப்பு
குமாஸ்தவின் மகள் என்பது நிருபமா தேவியின் பெங்காலி நாவலான அன்னபூர்ணா மந்திரை அடிப்படையாகக் கொண்டு டி. கே. எஸ். சகோதரர்கள் நடத்திய தமிழ் நாடகமாகும். நாடகம் விமர்சன ரீதியாகவும் வணிக ரீதியாகவும் வெற்றி பெற்றதைத் தொடர்ந்து, டி.கே.எஸ். சகோதரர்கள் அதை குமாஸ்தவின் பெண் என்ற பெயரில் திரைப்படமாக எடுக்க முடிவு செய்தார், எஸ். எஸ். வாசன் தனது பதாகையான ஜெமினி பிக்சர்ஸ் சர்க்யூட்டின் கீழ் நிதியளித்த மூர்த்தி பிலிம்சுடன் இணைந்து தயாரித்தார். பி. என். ராவ் இயக்குநராக நியமிக்கப்பட்டார், ரஸ்தோம் எம். இரானி ஒளிப்பதிவாளராகவும், பஞ்சு (பின்னர் கிருஷ்ணன்-பஞ்சு இரட்டை இயக்குனர்களில் ஒருவராக புகழ் பெற்றார்) உதவி இயக்குநராகவும் பணியாற்றினர். கே. ஆர். ராமசாமி நடித்த வி. பி. வர் என்ற எதிர்மறை கதாபாத்திரமானது, இயக்குநர் பி. வி. ராவின் பெயரின் எதிர்மாறாக இருந்தது.

## இசை
இப்படத்திற்கு நாராயணன் மற்றும் பத்மநாபன் பார்ட்டியால் இசையமைக்கப்பட்டது. பி. ஜி. வெங்கடேசன் பாடிய "பாறை மனிதா" என்ற பாடல் பிரபலமடைந்தது.

## வெளியீடும் வரவேற்பும்
குமாஸ்தவின் பெண் 1941, மே, 10 அன்று வெளியானது. படத்தை வாசன் ஜெமினி மூலம் விநியோகித்தார். இந்த படம் வணிக ரீதியாக வெற்றி பெற்றது. இப்போது "பெண்கள் இரண்டாவது அல்லது மூன்றாவது தாரமாக வயதான ஆண்களை திருமணம் செய்து வைக்கும் வழங்ங்க் இருந்த நிலையில், இப்படத்தின் வெளியீட்டுக்குப் பிறகு அதற்கு எதிராக இளைஞர்கள் குரல் கொடுக்கத் தொடங்கினர்.

## தழுவல்
இதே கதையை மையமாக கொண்டு ஏ. பி. நாகராஜன், 1974 ஆம் ஆண்டு இந்த படத்தின் மறுஆக்கமாக குமாஸ்தாவின் மகள் படத்தை இயக்கினார்.

## மேற்கோள்கள்

## வெளி இணைப்புகள்
* 

பகுப்பு:1941 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தானசூர கர்ணா

**தானசூர கர்ணா** 1940 ஆம் ஆண்டு வெளிவந்த தமிழ்த் திரைப்படமாகும். துவாரஹாநாத் இயக்கத்தில் வெளிவந்த இத்திரைப்படத்தில் டி. எஸ். சந்தானம், பி. ஆர். பந்துலு மற்றும் பலரும் நடித்திருந்தனர். எஸ். ஜி. கிருஷ்ணமூர்த்தி பிள்ளை கதை, வசனம், பாடல்கள் எழுதியிருந்தார்.

## துணுக்குகள்
* இத்திரைப்படத்திற்கு ஏழு இசையமைப்பாளர்கள் இசையமைத்திருந்தது குறிப்பிடத்தக்கது.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
விக்ரம ஊர்வசி (ஊர்வசியின் காதல்)

**விக்ரம ஊர்வசி** அல்லது **ஊர்வசியின் காதல்** 10.10.1940 அன்று வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் சி. வி. வி. பந்துலு, காளி என். ரத்னம் மற்றும் பலரும் நடித்திருந்தனர். இப்படத்திற்கு ஜி. இராமநாதன் இசையமைக்க பி. சுந்தர பாகவதர் பாடல்-வசனத்தை எழுதியிருந்தார்.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
திலோத்தமா

**திலோத்தமை** 1940 ஆம் ஆண்டு வெளிவந்த தமிழ்த் திரைப்படமாகும். எச். எல். என். சின்ஹா இயக்கத்தில் வெளிவந்த இத்திரைப்படத்தில் பி. ஆர். பந்துலு, ஹரிஹர ஐயர் மற்றும் பலரும் நடித்திருந்தனர். ஐயம்பெருமாள் கோணார் படத்தின் வசனங்களை எழுத்கியுள்ளார்.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சதி முரளி

**சதி முரளி** 1940 ஆம் ஆண்டு வெளிவந்த தமிழ்த் திரைப்படமாகும். பி. என். ராவ் இயக்கத்தில் வெளிவந்த இத்திரைப்படத்தில் எம். கே. ராதா, டி. ஆர். மகாலிங்கம் மற்றும் பலரும் நடித்திருந்தனர்.

## உசாத்துணை
* சதி முரளி

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
ஹரிஹரமாயா

**ஹரிஹர மாயா** 1940 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் சி. எஸ். செல்வரத்தினம், சி. வி. வி. பந்துலு மற்றும் பலரும் நடித்திருந்தனர்.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
அபலை

**அபலை** 1940-ஆம் ஆண்டு வெளிவந்த தமிழ்த் திரைப்படமாகும். பி. எஸ். வி. ஐயர் இயக்கத்தில் வெளிவந்த இத்திரைப்படத்தில் வசந்த குமார், பேபி பாப்பா, வி. ஆர். தனம் மற்றும் பலரும் நடித்திருந்தனர்.

## மேற்கோள்கள்

பகுப்பு:1940 தமிழ்த் திரைப்படங்கள்
பரசுராமர் (திரைப்படம்)

**பரசுராமர்** 1940 ஆம் ஆண்டு வெளிவந்த தமிழ்த் திரைப்படமாகும். எச். எஸ். மேத்தா இயக்கத்தில் வெளிவந்த இத்திரைப்படத்தில் செருகளத்தூர் சாமா, டி. ஆர். மகாலிங்கம், என். எஸ். கிருஷ்ணன் மற்றும் பலரும் நடித்திருந்தனர்.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பக்தி (அம்பரீஷன் சரித்திரம்)

**பக்தி** 02.03.1940 அன்று வெளிவந்த தமிழ்த் திரைப்படமாகும். டி. ஜி. குனே இயக்கத்தில் வெளிவந்த இத்திரைப்படத்தில் எம். வி. சுப்பையா நாயுடு, ஆர். நாகேந்திர ராவ் மற்றும் பலர் நடித்திருந்தனர்.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அடங்காபிடாரி (திரைப்படம்)

**அடங்காபிடாரி** (*Adangapidaari*) 1939 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் கொத்தமங்கலம் சுப்பு, டி. மணி ஐயர் மற்றும் பலரும் நடித்திருந்தனர்.

## மேற்கோள்கள்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அதிர்ஷ்டம் (திரைப்படம்)

**அதிர்ஷ்டம்** 1939 ஆம் ஆண்டு வெளிவந்த தமிழ்த் திரைப்படமாகும். ச. து. சு. யோகி இயக்கத்தில் வெளிவந்த இத்திரைப்படத்தில் வி. வி. சடகோபன், கொத்தமங்கலம் சுப்பு மற்றும் பலர் நடித்திருந்தனர்.

## உசாத்துணை
* Adrishtam 1939, ராண்டார் கை, தி இந்து, ஆகஸ்ட் 1, 2008

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பம்பாய் மெயில்

**பம்பாய் மெயில்** 1939 ஆம் ஆண்டு வெளிவந்த தமிழ்த் திரைப்படமாகும். சம்பத் குமார் இயக்கத்தில் வெளிவந்த இத்திரைப்படத்தில் கே. பி. கேசவன், எம். ஆர். ராதா மற்றும் பலரும் நடித்திருந்தனர்.

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
கம்பர் (திரைப்படம்)

**கம்பர் (கல்வியின் வெற்றி)** 1938 ஆம் ஆண்டு வெளியான ஒரு இந்திய தமிழ்த் திரைப்படமாகும். *சி. எஸ். யு. சங்கர்* இயக்கத்தில் வெளிவந்த இத்திரைப்படத்தில் எஸ். வி. சுப்பையா பாகவதர், சி. நாராயண ராவ் மற்றும் பலரும் நடித்திருந்தனர்.

## உசாத்துணை

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
விஷ்ணு லீலா

**விஷ்ணு லீலா** 1938-இல் வெளிவந்த தமிழ்த் திரைப்படமாகும். ராஜா சாண்டோ இயக்கத்தில் வெளிவந்த இத்திரைப்படத்தில் நந்தாரம், ராஜா சாண்டோ மற்றும் பலர் நடித்திருந்தனர்.

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
ஸ்ரீ ராமானுஜர் (திரைப்படம்)

**ஸ்ரீ ராமானுஜர்** 1938 ஆம் ஆண்டு வெளிவந்த தமிழ்த் திரைப்படமாகும். ஏ. நாராயணன் இயக்கத்திலும் மீனாட்சி நாராயணனின் ஒளிப்பதிவிலும் வெளிவந்த இத்திரைப்படத்தில் சங்கு சுப்பிரமணியம், ந. ராமரத்னம் போன்ற பத்திரைக்கையாளர்கள் மற்றும் எழுத்தாளர்கள் பலரும் நடித்து அவர்களின் கூட்டு முயற்சியால் வெளியானது ஆகும். இப்படத்துக்கு உரையாடலை வ. ராமசாமி எழுத, பாடல்களை பாரதிதாசன் எழுதினார்.

படம் வெளிவந்த பிறகு கதைப்போக்கு உரையாடல் போன்றவை நன்றாக இருக்கின்றன ஆனால் இதில் நடிக்க தேர்ந்தெடுக்கப்பட்ட நடிகர்களின் நடிப்புப்பற்றி கல்கி போன்ற எழுத்தாளர்களால் மிக மோசமாக விமர்சிக்கப்பட்டது.

"அதிர்ஷ்ட நட்சத்திரம்" படம் இப்படத்துடன் இணைக்கப்பட்டது.
## கதைச் சுருக்கம்
இராமானுசர் மைசூர் நாட்டுக்குச் செல்கிறார். அந்நாட்டு மன்னனான விட்டுணுவர்தனனைக் கொண்டு  திருநாராயணபுரத்தில் ஒரு பெரிய விஷ்ணு கோயிலை கட்டுவிக்கிறார். திருநாராயணபுரத்தில் இருக்கும் தீண்டப்படாத மக்களை திருக்குலத்தார் என பெயர்கொடுத்து அவர்களை கோயில் நுழைவு செய்விக்கிறார்.

## நடிகர்கள்
* சங்கு சுப்பிரமணியம்
* ந. ராமரத்தினம்
* ஆர் சீனிவாச வரதன்
* ந. பிச்சமூர்த்தி
* வி. எஸ். கிரிஷ்ணமூர்த்தி
* ஆர். சுந்தர்ராஜன்
* நித்யானந்தம் அடிகள்
* எஸ். தியாகராஜ சிவம்
* எஸ். சீதாலட்சுமி
* ஆர். கமலாம்பாள்
* ஜி. ஏ. ஞானாம்பாள்
* டி. எஸ். கிருஷ்ணவேணி
* டி. கே. சகுந்தலா

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கண்ணப்ப நாயனார் (திரைப்படம்)

**கண்ணப்ப நாயனார்** 1938 ஆம் ஆண்டு வெளிவந்த தமிழ்த் திரைப்படமாகும். *காளிதாஸ் பிலிம்ஸ்* நிறுவனத்தினரால் வெளியிடப்பெற்ற இத்திரைப்படத்தில் மாஸ்டர் வி. என். சுந்தரம், மாஸ்டர் கே. வி. நாராயணசுவாமி மற்றும் பலர் நடித்திருந்தனர்.

## உசாத்துணை

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பக்த நாரதர்

**பக்த நாரதர்** (*Bhaktha Naradar*) 1942 ஆம் ஆண்டு வெளிவந்த ஒரு இந்திய, தமிழ்த் திரைப்படமாகும். எஸ். சௌந்தரராஜன் இயக்கத்தில் வெளிவந்த இத்திரைப்படத்தில் ரஞ்சன், கொத்தமங்கலம் சீனு மற்றும் பலர் நடித்திருந்தனர்.

## நடிக, நடிகையர்

;நடிகர்கள்
*ரஞ்சன் - நாரதர்
*கொத்தமங்கலம் சுப்பு - பிரம்மா
*டி. இ. கிருஷ்ணமாச்சாரி - நளினியின் குரு
*கொத்தமங்கலம் சீனு
*எல். நாராயணராவ்
*எம். வி. மணி
*முரளி

;நடிகைகள்
*ருக்மணி - நளினி
*பேபி ஜெயா - இளம் நாரதர்
*எம். எஸ். விஜயாள் - சரசுவதி, கலாவதி
*டி. என். மீனாட்சி - மோகனா
*எஸ். ஆர். விஜயா 
*எம். எஸ். சுந்தரி பாய்
*குமாரி

## மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
காலேஜ் குமாரி

**காலேஜ் குமாரி** 1942 ஆம் ஆண்டு வெளிவந்த தமிழ்த் திரைப்படமாகும். ஜி. ஜி. மாமா சிந்தே இயக்கத்தில் வெளிவந்த இத்திரைப்படத்தில் எம். பவானி சங்கர், ரோபின் பாபு மற்றும் பலரும் நடித்திருந்தனர்.

## மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
என் மனைவி

**என் மனைவி** 1942 ஆம் ஆண்டு வெளிவந்த தமிழ்த் திரைப்படமாகும். சுந்தர் ராவ் நட்கர்ணி இயக்கத்தில் வெளிவந்த இத்திரைப்படத்தில் கே. சாரங்கபாணி, நாகர்கோவில் கே. மகாதேவன் மற்றும் பலரும் நடித்திருந்தனர்.

## தயாரிப்பு விபரம்
1941 ஆம் ஆண்டு வெளியான சபாபதி திரைப்படம் வெற்றி பெற்றதால் ஏற்பட்ட உற்சாகத்தினால் அவிச்சி மெய்யப்பச் செட்டியார் அதே பாணியில் மற்றொரு படத்தைத் தயாரிக்க விரும்பினார். மராட்டிய திரையுலகில் இயக்குநராக விளங்கிய சுந்தர் ராவ் நட்கர்ணி அப்போது சாந்த சக்குபாய் திரைப்படம் மூலம் தமிழ்த் திரையுலகிலும் காலெடுத்து வைத்திருந்தார். அவரை ஏ. வி. எம். செட்டியார் தனது அடுத்த படத்துக்கு இயக்குநராக நியமித்தார். மராட்டிய மொழியிலான ஒரு சமூக நகைச்சுவைக் கதையை தேர்ந்தெடுத்தார்கள். இந்தத் திரைப்படத்தில் இன்னொரு புதிய அம்சத்தையும் புகுத்தினார்கள். அதுவரை புராணப் படங்களில் நாரதர் வேடத்தில் நடித்து வந்த நாகர்கோவில் மகாதேவனை ஒரு உல்லாச வாலிபன் பாத்திரத்தில் நடிக்க வைத்தார்கள்.

## நடிகர்கள்
என் மனைவி பாட்டுப் புத்தகத்தில் இருந்து இந்தப் பட்டியல் தொகுக்கப்பட்டது.

ஏனையோர்: என். எஸ். கண்ணன், கே. எஸ். ஜகதீசுவர ஐயர், கே. வி. சொர்ணப்பா, கணபதி பட், கே. வி. சண்முகம்.

## பாடல்கள்
பாடல்களை டி. கே. சுந்தர வாத்தியார் எழுதினார். சரஸ்வதி ஸ்டோர் வாத்தியக் குழுவினர் பின்னணி இசை வழங்கினார்கள். *சங்கடமான சமையலை விட்டு ..* என்ற பாடல் பிரபலமானது. இப்பாடலை ஆர். நடேசன் பாடினார். *என்னிலும் அவள் ..* என்ற பி. ஏ. பெரியநாயகி பாடிய பாடலுக்கு ஆர். பத்மா நடனம் ஆடினார். 

## சான்றாதாரங்கள்

## வெளி இணைப்புகள்
* 
*  
* 

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. சாரங்கபாணி நடித்த திரைப்படங்கள்
மதுபானி ஓவியப் பாணி

**மதுபானி ஓவியப் பாணி**  அல்லது **மிதிலா ஓவியப் பாணி** என்பது, இந்தியாவின், பீஹார் மாநிலத்தின் மதுபனி மாவட்டத்தில் தோன்றிய ஓவியப் பாணி என்பதால் இப்பெயர் பெற்றது. இந்த மதுபனி மாவட்டம் நேபாள எல்லைப் பகுதியில் இருக்கிறது.

## தோற்றம்

மதுபானி ஓவியப் பாணி மிகவும் பழமையானது. இதன் தோற்றம் பற்றித் தெரியவில்லை. மரபுவழிக் கதைகள் இதை, இராமாயண காலத்துடன் தொடர்பு படுத்துகின்றன. ஜனகரின் மகளான சீதையின், திருமணத்துக்காக, ஒவியர்களை ஜனகர் அமர்த்தியதாக அவை கூறுகின்றன.

மதுபானி ஓவியங்கள், மிதிலாவில் உள்ள மதுபானி என்னும் தற்கால நகரை அண்டி அமைந்துள்ள ஊர்களில் பெண்களாலேயே வரையப்பட்டு வந்தது. மரபு முறையில், இவ்வோவியங்கள் புதிதாக மெழுகப்பட்ட மண் சுவர்களிலேயே வரையப்பட்டன. தற்காலத்தில், துணி, [கடதாசி], கன்வாஸ் போன்றவற்றிலும் வரையப்படுகின்றன. இந்த ஓவியப்பாணி, ஒரு குறிப்பிட்ட புவியியல் பகுதிக்குள் அடங்கி இருப்பதனாலும், இதன் நுணுக்கங்கள், தலைமுறைகள் ஊடாகக் குடும்பங்களுக்கு உள்ளேயே இருந்து வருவதனாலும், இப்பாணி அதிகம் மாற்றம் அடையாமலேயே உள்ளது. மதுபானி ஓவியங்களில் தாவரங்களில் இருந்து பெறப்படும் நிறங்களைப் பயன்படுத்துகின்றனர்.

இந்த மதுபனி ஓவியக் கலை மற்ற நாட்டுப்பறு ஓவியக் கலையகளைப் போன்றே முழுக்க முழுக்கப் பெண்களால் உருவாக்கப்பட்டு வளர்க்கப்பட்ட கலையாகும். மதுபனி பகுதியில் வாழும் குறிப்பிட்ட சமுதாயத்தைச் சேர்ந்த பெண்கள் கூடித் தங்கள் வீட்டுச் சுவர்களில் மதச் சடங்குகள், பண்டிகைகள், குடும்ப விழாக்கள் போன்ற நிகழ்வுகளை முன்னிட்டு ஓவியங்களை வரைந்துள்ளனர்.

மதுபானி ஓவியங்கள் இயற்கை மற்றும் தொன்மங்கள் சார்ந்த நிகழ்வுகளை அடைப்படையாகக் கொண்டு வரையப் படுகின்றன. ஓவியங்களுக்குரிய கருப்பொருள்கள் பெரும்பாலும், இந்துக் கடவுளரான, கண்ணன், இராமன், சிவன், துர்க்கை, இலக்குமி, சரஸ்வதி போன்றவர்களைக் குறிப்பதாகவே பெரிதும் காணப்படுகின்றன. இயற்கைப் பொருட்களான ஞாயிறு, மதி போன்றவையும், துளசிச் செடி போன்ற மதத் தொடர்பு கொண்ட செடிகளும் இவ்வகை ஓவியங்களில் கருப்பொருளாக அமைந்திருப்பதைக் காண முடியும். இவற்றைவிட அரசவைக் காட்சிகள், திருமணம் போன்ற சமூக நிகழ்வுகள் என்பனவும் மதுபானி ஓவியங்களில் இடம்பெறுகின்றன. மேலும் ஓவிய உருவங்களுக்கு இடையில் வெறுமனே இடைவெளி விடாமல் முழுவதும் பூ உருவங்களை வரைகிறார்கள். இதுவே இந்த ஓவிய்களுக்குத் தனி அழகைத் தருகிறன.
## புத்தாக்கம்
1934 ஆண்டில் ஆண்டு மதுபானி மாவட்டப்பகுதியில் பெரிய அளவிலான நிலநடுக்கம் ஏற்பட்டது. நிலநடுக்க சேதத்தை பார்வையிட அப்போதைய பிரித்தானிய அரசில் ஆட்சியராக இருந்த வில்லியம் ஜி.ஆர்ச்சர் என்பவர் வந்தார். அப்போது இடிபாடுகளுக்கு உள்ளான வீடுகளின் சுவர்களிலிருந்த மதுபனி ஓவியங்களைப் பார்த்து வியந்து அக்கலை பற்றி விசாரித்து அறிந்துகொண்டு, இந்த மதுபனி ஓவியங்கள் குறித்துக் கட்டுரைகள் எழுதி அனைவரும் அறியும்படிச் செய்தார். மேலும் இந்த ஓவியங்கள் மேற்குலக ஓவியரான பிக்காசோவின் ஓவியங்களுடன் ஒப்பிடத்தக்க ஆற்றல் கொண்டவை என குறிப்பிட்டார். இவரின்  இந்த முயற்சிக்குப் பிறகு இந்தக் கலை புத்தாக்கம் பெற்றது.

## இவற்றையும் பார்க்கவும்

* முகலாய ஓவியம்
* தஞ்சாவூர் ஓவியப் பாணி
* ராஜபுதன ஓவியப் பாணி

## மேற்கோள்கள்

பகுப்பு:இந்திய ஓவியப் பாணிகள்
பகுப்பு:மதுபனி மாவட்டம்
பகுப்பு:இந்திய புவிசார் குறியீடுகள்
நாடகமேடை (திரைப்படம்)

**நாடகமேடை** 1942 ஆம் ஆண்டு வெளிவந்த தமிழ்த் திரைப்படமாகும். ஜித்தன் பானெர்ஜி இயக்கத்தில் வெளிவந்த இத்திரைப்படத்தில் காளி என். ரத்னம், வி. எம். ஏழுமலை மற்றும் பலரும் நடித்திருந்தனர்.

## உசாத்துணை
* பஞ்சாமிர்தம் திரைப்படம், தி இந்து

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சதி சுகன்யா

**சதி சுகன்யா** (*Sathi Sukanya*) 1942 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் ஹொன்னப்ப பாகவதர், டி. ஆர். மகாலிங்கம், டி. ஆர். ராஜகுமாரி  மற்றும் பலரும் நடித்திருந்தனர்.

## கதைச் சுருக்கம்
பிரபாசத் தீர்த்தத்தினருகில் சயவன முனிவர் (*[[கே. டி. சந்தானம்]]*) பல ஆண்டுகளாகத் தவம் செய்துகொண்டிருந்தபடியால் புற்று அவரை மூடிக் கொள்ளுகிறது. சயவனர் இல்லறத்தைக் கடைப்பிடிக்காமல் மோட்சத்தை அடைய முடியாததால், இல்லறத்தை மேற்கொள்ளச் செய்யவேண்டுமென விட்டுணு (*எஸ். என். என். ராஜு*) நாரதரைத் (*[[டி. ஆர். மகாலிங்கம்]]*) தூண்டுகிறார்.

பூலோகத்தில் சர்யாதி (*கே. கே. பெருமாள்*) மன்னரின் ஒரே மகள் சுகன்யா (*[[டி. ஆர். ராஜகுமாரி]]*). உல்லாசப் பயணம் செல்லத் தகுந்த இடத்தைப்பற்றி மன்னர், மகாராணி (*எம். எம். ராதாபாய்*), சுகன்யா முதலியோர் யோசித்துக் கொண்டிருக்கும் சமயத்தில், நாரதர் சென்று பிரபாச தீர்த்தம் அதற்குத் தகுந்த இடம் என்று யோசனை கூறுகிறார். மன்னரும், குடும்பம், மற்றும் தன் பரிவாரங்களுடன் பிரபாசத்தை அடைகிறான். சுகன்யாவும், தோழிகளும் அங்கு கண்ணாமூச்சி விளையாடிக் கொண்டிருக்கும் போது, சுகன்யா ஒரு புற்றிற்குப் பின்புறம் போய் ஒளிந்து கொள்ளுகிறாள். புற்றில் ஏதோ மின்னுவதைக் கண்ட சுகன்யா ஒரு குச்சி அதனைக் குத்துகிறாள். புற்றினுள் தவம் செய்து கொண்டிருந்த சயவனரின் இரு கண்களும் குத்தப்பட்டுவிட்டதால் அவர் கடுஞ்சினங்கொண்டு இவ்வடாத காரியத்தை செய்தவர் யாராயிருந்தாலும், அவருக்கும் அவரைச் சேர்ந்தவர்களுக்கும் வயிற்று உபாதை ஏற்படவேண்டுமென சபித்து விடுகின்றார். அங்கு முகாம் செய்திருக்கும் அனைவரும் வயிற்றுவலியால் அவதிப்படுகின்றனர். மன்னன் சயவனரிடம் சென்று எல்லோரையும் மன்னிக்கும்படி கோருகிறான். குருட்டு சயனவரோ கண்ணைக்குத்தியவளே தனக்கு மனைவியாக இருந்து தனக்குப் பணிவிடை செய்யவேண்டுமென சாதிக்கிறார். உடனே நாரதரும் அங்கு வந்து, சுகன்யாவை முனிவருக்கு கல்யாணம் செய்து கொடுக்கும்படி கூறுகிறார். வேறு வழியில்லாமல் கிழட்டு முனிவருக்கு தன் பெண்ணை மணம் செய்துகொடுத்துவிட்டு தம் நாட்டிற்குத் திரும்புகின்றனர்.

சயவனர் திருமணத்தை நாரதர் முடித்து விட்டாலும், அவருக்கு இளமை திரும்பவேண்டி, தேவ வைத்தியர்களான அசுவினி தேவர்களை (*எஸ். கே. ராமராஜன்*, *எஸ். கே. பொன்னம்பலம்*) அவர் நாடுகிறார். நாரதரின் விருப்பப்படி அசுவினி தேவர்கள் பூலோகம் சென்று சயவனருக்கு (*[[ஹொன்னப்ப பாகவதர்|ஒன்னப்ப பாகவதர்]]*) இளமையைக் கொடுக்கின்றனர். இச்செய்தியைச் செவியுற்ற இந்திரன் (*கே. கே. சின்னு*) கோபங்கொண்டு தன் சபையைக் கூட்டி இனிமேல் எந்த யாகத்திலும் அசுவினி தேவர்களுக்கு அவிர்ப்பாகம் கிடையாது என்று உத்தரவிடுகிறான். அசுவினி தேவர்கள் நாரதரிடம் முறையிடுகின்றனர். சயவனரிடமே சென்று முறையிட்டால் அவர் தகுந்த பரிகாரம் செய்வாரென நாரதர் கூறுகின்றார். இந்திரன் சயவனர் செய்யும் யாகத்தைத் தடுக்க பூலோகம் சென்று வஜ்ராயுதத்தை ஏவுகிறான். அதற்குப் பதிலாக சயவனர் ஒரு பூதத்தைக் கிளப்பி இந்திரனை வதைக்க அனுப்புகிறார். பூதம் இந்திரனை விரட்டுகிறது. மும்மூர்த்திகளிடம் சென்றும் பயனில்லை. சயவனரிடமே போகும்படி கூறிவிட்டனர். கடைசியாக இந்திரன் சயவனரையே தஞ்சமென்றடைய சயவனர் இந்திரனை மன்னித்துவிடுகிறார்.

## நடிகர்கள்

## படத் தயாரிப்பு

## பாடல்கள்
சதி சுகன்யா திரைப்படத்துக்கு கல்யாணம் குழுவினர் இசையமைத்திருந்தனர். பாபநாசம் பி. ஆர். ராஜகோபால் ஐயர் பாடல்களை இயற்றினார்.

## மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
பகுப்பு:டி. ஆர். ராஜகுமாரி நடித்த திரைப்படங்கள்
பகுப்பு:டி. எஸ். துரைராஜ் நடித்த திரைப்படங்கள்
மாயஜோதி

**மாய ஜோதி** 1942 ஆம் ஆண்டு வெளிவந்த தமிழ்த் திரைப்படமாகும். ஆர். பத்மநாபன் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், காளி என். ரத்னம் மற்றும் பலர் நடித்திருந்தனர்.

## நடிப்பு
* டி. ஆர். மகாலிங்கம்
* காளி என். ரத்னம்
* பி. ஜி. வெங்கடேசன்
* டி. எஸ். துரைராஜ்
* சி. டி. ராஜகாந்தம்
* மீனாட்சி அம்மாள்
* டி. எஸ். ராஜலக்சுமி

## மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. எஸ். துரைராஜ் நடித்த திரைப்படங்கள்
சிவலிங்க சாட்சி

**சிவலிங்க சாட்சி** 1942 ஆம் ஆண்டு வெளிவந்த தமிழ்த் திரைப்படமாகும். எஸ். நொடானி இயக்கத்தில் வெளிவந்த இத்திரைப்படத்தில் என். கணேச பாகவதர், காளி என். ரத்னம் மற்றும் பலரும் நடித்திருந்தனர்.

## நடிப்பு
* என். கணேச பாகவதர்
* காளி என். ரத்னம்
* டி. எஸ். துரைராஜ்
* சி. டி. ராஜகாந்தம்
* பி. ஏ. பெரியநாயகி
* எம். எம். ராதாபாய்
* டி. என். மீனாட்சி

## மேற்கோள்கள்

## வெளி இணைப்புகள்
* S Nottani
* P. A. Periyanayaki
* Potpourri of titbits about Tamil cinema - K. V. Mahadevan
* சிவலிங்க சாட்சி (1942) பட விளக்கம்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. எஸ். துரைராஜ் நடித்த திரைப்படங்கள்
ஆரையம்

**ஆரையம்** அல்லது **ரேடியன்** (*Radian*) என்னும் கோண அளவு காட்டப்பட்டுளது. ஒரு வட்டத்தின் வெட்டானது (*வில்*) அதன் ஆரத்தின் நீளமாக இருக்குமானால், வட்டத்தின் நடுவே இந்த வெட்டு (வில்) வடிக்கும் கோணம் ஓர் **ஆரையம்** அல்லது ரேடியன் ஆகும். **ஆரையம்** என்பது ஒரு கோண அளவு. இதனை **ரேடியன்** என்றும் கூறுவர். ஒரு வட்டத்தின் வளைவு வெட்டின் (வில்லின்) நீளம் அவ் வட்டத்தின் ஆரத்திற்கு (ஆரைக்கு) சமம் என்றால் அவ் வளைவு வெட்டானது (வில்லானது) வட்டத்தின் நடுவே வடிக்கும் கோணம் ஓர் ஆரையம் ஆகும். இதனைப் படத்தில் காணலாம்.

வட்டத்தின் ஒரு சுற்றின் மொத்தக் கோணத்தின் அளவு இந்த 2π ஆரையம் (ரேடியன்) (கிட்டத்தட்ட 6.28318531 ஆரையம்). ஆரையத்தின் ஆங்கிலச் சொல்லாகிய ரேடியன் என்னும் அலகை rad எனக் குறிப்பர். தமிழில் *ஆரையம்* அல்லது *ரேடி* எனக் குறிக்கப்படும். பாகைக் கணக்கில் ஓர் ஆரையம் என்பது  57.29577951^\circ  ஆகும்.

## இவற்றையும் பார்க்க
* கோண அதிர்வெண்
* கிரேடியன்
* திண்மவாரையன்
* முக்கோணவியல்

## வெளி இணைப்புகள்

* Radian at MathWorld

## மேற்கோள்கள்

பகுப்பு:வடிவவியல்
பகுப்பு:கோண அலகுகள்
பகுப்பு:SI அலகுகள்
காரைக்கால் அம்மையார் (1943 திரைப்படம்)

**காரைக்கால் அம்மையார்** 1943 ஆம் ஆண்டு வெளிவந்த தமிழ்த் திரைப்படமாகும். இது காரைக்கால் அம்மையாரின் வாழ்கை கதையாகும். சி. வி. ராமன் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, கே. சாரங்கபாணி மற்றும் பலரும் நடித்திருந்தனர்.

## கதைக்களம்
புனிதவதி என்ற இயற்பெயரைக் கொண்ட காரைக்கால் அம்மையார், சிறுவயதிலிருந்தே சிவபெருமானின் தீவிர பக்தையாக உள்ளார். அவர் எப்போதும் "நமசிவாய" என்ற சிவ மந்திரத்தை உச்சரித்துக் கொண்டிருப்பவர். அவர் ஒரு பணக்கார வணிகரை மணக்கிறார். அவர் குடும்பத்தில் நடந்த ஒரு நிகழ்வில், தன் மனைவி ஒரு தெய்வீக குணம் கொண்டவர் என்பதை கணவர் உணர்கிறார். அதன் பிறகு அவர் மனைவியை "அம்மையார்" என அழைக்கத் தொடங்குகிறார். அவரை இனி தன் மனைவியாக நடத்த முடியாததால், வேறொரு பெண்ணை மணக்கிறார். இதையடுத்து புனிதவதி தன்னை எந்த ஆணும் ஆசையுடன் பார்க்காதபடி வேறுவடிவத்தைஅத் தரும்படி சிவனிடம் கேட்கிறார். அவர் விருப்பத்தை சிவன் நிறைவேற்றுகிறார். புனிதவதி காளியின் வடிவமாக மாறுகிறார். சிவபெருமான் அவரை தனது இருப்பிடமான கைலாய மலைக்கு வரும்படிச் சொல்கிறார். அவர் கைகளாலேயே மிகுந்த பக்தியுடன் அங்கு நடந்து செல்கிறார்.

## நடிப்பு
தி இந்து இதழில் வெளியான விமர்சனக் கட்டுரையில் உள்ள தகவல்களைக் கொண்டு இப்பட்டியல் உருவாக்கப்பட்டுள்ளது.

;நடிகர்கள்
*சிவபெருமானாக வி. ஏ. செல்லப்பா
*பரமதத்தனாக கே. சாரங்கபாணி
*காளி என். ரத்தினம்
*டி. எஸ். துரைராஜ்
*கொளத்து மணி

;நடிகர்கள் (தொடர்ச்சி.)
*எம். இ. மாதவன்
*பி. ராமையா சாஸ்திரி
*குஞ்சிதபாதம் பிள்ளை

;நடிகைகள்
*காரைக்கால் அம்மையாராக பி. சரஸ்வதி
*கே. ஆர். செல்லம்
*பார்வதியாக டி. எஸ். ஜெயா
**பேபி* கல்யாணி
*சாந்தா தேவி

;நடனம்
*எஸ். நடராஜ்
*ஏ. ஆர். சகுந்தலா

## தயாரிப்பு
இந்தப் படத்தை கந்தன் கம்பெனியுடன் இணைந்து சி. வி. ராமன் தயாரித்தார். சி. வி. ராமன் இயக்கினார். கோயம்புத்தூரில் உள்ள கந்தன் ஸ்டுடியோவில் படமாக்கப்பட்டது.

அக்காலத்தில் பிரபலமான ஜோடிகளான எஸ். நட்ராஜ் மற்றும் ஏ. ஆர். சகுந்தலா ஆகியோர் இணைந்து "சிவ தாண்டவம்" என்ற நடன நாடகத்தை ஆடினர்.

## இசை
இந்தப் படத்திற்கு பாபநாசம் சிவன் இசையமைத்தார். இந்தப் படத்தில் காரைக்கால் அம்மையாரின் பாடல்களும் பயன்படுத்தப்பட்டன.

## வெளியீடு
இந்தப் படம் வணிக ரீதியாக நல்ல வரவேற்பைப் பெறவில்லை, இருப்பினும் ஏ. பி. நாகராஜன் 1973 இல் மீண்டும் இதே கதையைக் கொண்டு பற்றி ஒரு படத்தை இயக்கினார். தி இந்துவின் ராண்டார் கை "பழக்கமான கதை, செல்லப்பா, சரஸ்வதி ஆகியோரின் அற்புதமான நடிப்பும், நடராஜ்-சகுந்தலாவின் நாட்டிய நாடகத்திற்காக நினைவில் உள்ளது" என்று எழுதினார்.

## மேற்கோள்கள்

பகுப்பு:1943 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஆசை மகன்

**ஆசை மகன்** 1953-ஆம் ஆண்டு வெளிவந்த தமிழ்த் திரைப்படமாகும். ஜி. ஆர். ராவ் இயக்கத்தில் வெளிவந்த இத்திரைப்படத்தில் ஜெமினி கணேசன், சத்யன் மற்றும் பலரும் நடித்திருந்தனர்.

## மேற்கோள்கள்

பகுப்பு:1953 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:பத்மினி நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
அன்பு (1953 திரைப்படம்)

**அன்பு** 1953 ஆம் ஆண்டு வெளிவந்த தமிழ்த் திரைப்படமாகும். படத்துக்கு எம். நடேசன் எழுதிய கதைக்கு, விந்தன் உரையாடல் எழுதி, நடேஷ் ஆர்ட் பிக்சர்ஸ் நிறுவனத்தினரால் வெளியிடப்பெற்ற இத்திரைப்படத்தில் சிவாஜி கணேசன், பத்மினி மற்றும் பலரும் நடித்திருந்தனர்.

## மேற்கோள்கள்

## வெளி இணைப்புகள்
* அன்பு

பகுப்பு:1953 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பத்மினி நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:டி. ஆர். ராஜகுமாரி நடித்த திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
அவன் (திரைப்படம்)

**அவன்** 1953 ஆம் ஆண்டு வெளிவந்த தமிழ்த் திரைப்படமாகும்.ரஜனவதெ இயக்கத்தில் வெளிவந்த இத்திரைப்படத்தில் ராஜ்கபூர், பிரன் மற்றும் பலர் நடித்திருந்தனர்.

## மேற்கோள்கள்

பகுப்பு:1953 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
ஔவையார் (திரைப்படம்)

**ஔவையார்** 1953 ஆம் ஆண்டு வெளிவந்த தமிழ்த் திரைப்படமாகும். கொத்தமங்கலம் சுப்பு இயக்கத்தில் வெளிவந்த இத்திரைப்படத்தில் கே. பி. சுந்தராம்பாள் ஔவையார் கதாபாத்திரத்தில் நடித்துள்ளார்.

## நடிகர்கள்
படத்தின் தொடக்க வரவுகளின்படி நடிகர்கள்

;நடிகைகள்
* கே. பி. சுந்தராம்பாள் என ஔவையார்
* குசலகுமாரி என குமாரி ஔவை

;நடிகர்கள்
* 

;நடிகர்கள் (தொடர்)
* 

## உசாத்துணை
* அவ்வையார் பகுதி - 1
* அவ்வையார் பகுதி - 2

பகுப்பு:1953 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
அழகி (1953 திரைப்படம்)

**அழகி** () 1953 ஆம் ஆண்டு வெளிவந்த தமிழ்த் திரைப்படமாகும். சுந்தர் ராவ். நட்கசாமி இயக்கத்தில் வெளிவந்த இத்திரைப்படத்தில் எஸ். ஏ. நடராஜன், நம்பியார் மற்றும் பலரும் நடித்திருந்தனர்.

## மேற்கோள்கள்

## வெளி இணைப்புகள்
*Azhagi (1953) Movie Details

பகுப்பு:1953 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
இன்ஸ்பெக்டர்

**இன்ஸ்பெக்டர்** 1953-ஆம் ஆண்டு வெளிவந்த தமிழ்த் திரைப்படமாகும். ஆர். எஸ். மணி இயக்கத்தில் வெளிவந்த இத்திரைப்படத்தில் தி. க. சண்முகம், தி. க. பகவதி மற்றும் பலரும் நடித்திருந்தனர்.

## மேற்கோள்கள்

பகுப்பு:1953 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:அஞ்சலிதேவி நடித்த திரைப்படங்கள்